Telč

Estas ankaŭ Melč aŭ Kelč.

Telč [telĉ] () estas ĉeĥa urbo en suda Moravio, proksime de Jihlava. Vivas ĉi tie  ().

Ĝi posedas kastelon kaj longan urban placon kun bele konservitaj renesancaj domoj; de 1992 ĉio ĉi estas Monda Kulturheredaĵo de UNESKO.
La konstruisto de la kastelo estis Zakario de Hradec, laŭ kiu nomiĝas la urba placo; lia nomo rilatas al la urbo Jindřichův Hradec.

Telč ekestis meze de la 14-a jarcento; la romanika turo de la Sankta Spirito pruvas, ke jam antaŭe tie estis setlejo.
La urbomuroj kaj la kirko de la Ĉieliro de Maria devenas el gotiko.

Ĝis 1945 Telč havis, same kiel najbara Jihlava, grandparte germanlingvan loĝantaron.

 Kulturo 
De jaro 1982 estas tie ĉi ĉiujara muzika festo "Ferioj en Telč" (Prázdniny v Telči). La festo estas unu el la plej malnovaj muzikaj festoj en Bohemio kaj okazas ĉiam je la ŝanĝo inter la monatoj julio kaj aŭgusto.

 Loĝantaro 

 Partoj de urbo 
 Studnice
 Telč-Podolí
 Telč-Staré Město (malnova urbo)
 Telč-Štěpnice
 Telč-Vnitřní Město (urbocentro)

 Esperantistoj el Telč 
 Franz Zwach


Kategorio:Municipoj en distrikto Jihlava
Kategorio:Urboj en distrikto Jihlava
Kategorio:Mondaj heredaĵoj en Ĉeĥio
Kategorio:Urboj en Moravio
Kategorio:Setlejoj en Křižanova montetaro